सुबह तक शरद गाँधी ने सूरत के एस पी राकेश अस्थाना से मुलाकात का समय ले लिया था . मनोजआदि सुबह का नज़ारा रिकार्ड करने बाहर निकले और नौ बजे तक वापस आये . तुरंत ही तैयार होकर एस पी ऑफिस के लिए निकल पड़े जो सूरत के दूसरेकोने पर था . शरद गाँधी और मनीष टीम का इंतजार कर रहे थे . इंट्री करके सभी अन्दर गए . शरद और मनीष आदि टीम के अन्य सदस्यों से पूर्ववत अजनबी ही बने रहे . उनकी निगाहें मानो सामने देखते हुए भी किसी और को देख रही थीं . कैमरा आदि तैयार था . इन्टरव्यू के बाद अस्थाना द्वारा फ्लैगऑफ़ किया जाना था. ऐसा शरद गाँधी द्वारा नियत था . आधे घंटे के इंतज़ार के बाद अन्दर से बुलावा आया और शरद के साथ मनोज मौर्य भीतर गये . कैमरा ले जाने को मना कर दिया गया. फिर से बीस-पचीस मिनट का इंतज़ार था . अंत में केवल स्टिल फोटो लेने की इज़ाज़त मिली और टीम के लोगों के साथ एस पी राकेश अस्थाना ने एक तस्वीर खिंचवाई .